《甲寅十月十九日有感》
宋代·林希逸

当年瑞节庆虹流，冷落如今阅几秋。鼓腹遗民犹诧说，攀髯诸老更谁留。

玉梅枝上春长在，金粟堆边云正愁。追记鹄袍陪拜日，晓风黄伞望宸旒。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。